Lo Rescondudor

Lo jaç preïstoric del Rescondudor, a Sebasac, en Roergue, es un site arqueologic ocupat durant lo Paleolitic Mejan, al Mosterian. Venguèt monument istoric en 1993.

Se tròba al limit sud del Causse Comtal, long d'una barra calcària, e prèp d'un punt d'aiga. Lo preïstorian Jacme Jaubèrt i menèt una cèrca de 1981 a 1987.

S'agís d'un campament de caçaires neandertalians, ocupat entre  e  ans abans nòstra èra, pus precisament al moment d'una de las oscillacions temperadas de l'estadi isotopic 5, fa aperaquí  ans. Lo site a servat de nombroses vestigis ossoses e litics.

Lo caval (45 %) e lo dam (40 %) èran los principals ferums mas d'autras espècias son tanben presentas: ur, bisont, equid asenenc, cèrvi, ors, lop, rinocèros. Lo clima alavetz deviá èsser temperat.

L'industria foguèt sustot realizada en selze (80%) mas tanben en qüars (20%). Se realiza d'esclats amb lo metòde de talha Levallois tant sus selzecoma sus qüars, çò que es excepcional. D'unes esclats foguèron transformats en aisinas, principalament de rascladors (80%). Las ustensilhas evòcan un Mosterian tipic ric en rascladors o un Mosterian charantian de tipe Ferrassiá.

5 dents umanas neandertalianas, que 3 apertenent a d'enfants d'una desena d'ans i foguèron tanben descobèrtas. S'agís de las rèstas umanas pus vièlhas trobadas dins lo departament d'Avairon.

Referéncias

Categoria:Sit preïstoric
Categoria:Sit arqueologic